ທ່ານ Kerry ພົບປະ ຄູ່ຕຳແໜ່ງ ຝ່າຍອີຣ່ານ ຂະນະທີ່ ເສັ້ນຕາຍ ໃກ້ເຂົ້າມາ
ທ່ານ Kerry ພົບ​ປະກັບ ​ຄູ່ຕຳແໜ່ງຝ່າຍອີຣ່ານ ທ່ານ Mohammad Javad Zarif ທີ່ວຽນນາ ບໍ່ເທົ່າໃດມື້ ກ່ອນເສັ້ນຕາຍ ເພື່ອໃຫ້ບັນລຸ ການຕົກລົງ ຈະມາຮອດ.
ລັດຖະມົນຕີຕ່າງປະເທດສະຫະລັດ ທ່ານ John Kerry ຍັງສືບ ຕໍ່ການເຈລະຈາ ທີ່ເຕັມໄປດ້ວຍ ຄວາມເຄັ່ງຕຶງແນໃສ່ເພື່ອໃຫ້ ບັນລຸການຕົກລົງ ກ່ຽວກັບໂຄງການນິວເຄລຍຂອງອີຣ່ານ ກ່ອນ ເສັ້ນຕາຍຈະມາຮອດ ໃນວັນສຸກມື້ນີ້ ທ່ານ Kerry ໄດ້ພົບປະ ກັບລັດຖະມົນຕີຕ່າງປະ ເທດອີຣ່ານ ທ່ານ Mohammad Javad Zarif ທີ່ນະຄອນວຽນ ນາ ບໍ່ເທົ່າໃດມື້ ກ່ອນເສັ້ນຕາຍ ເພື່ອໃຫ້ບັນລຸການຕົກລົງກັນ ໃນມື້ວັນຈັນທີ່ຈະມາຮອດ ພວມມີຄວາມວິຕົກກັງວົນເພີ້ມຂຶ້ນ ຢ້ານວ່າ ທັງສອງຝ່າຍ ຈະບໍ່ສາມາດ ຫລຸດຜ່ອນ ການ ບໍ່ລົງຮອຍກັນ ທັນກັບເວລາ ພວກເຂົາເຈົ້າສາມາດ ທີ່ຈະຕໍ່ອາຍຸ ໃນການເຈລະຈາ ອອກ ໄປຕື່ມອີກໄດ້ ໃນວັນພະຫັດວານນີ້ ທ່ານ Kerry ກ່າວວ່າ ຄະນະເຈລະຈາຂອງທ່ານ ບໍ່ມີແຜນການ ທີ່ຈະ ຫາລືກ່ຽວກັບ ການເລື່ອນເວລາ ໃນການເຈລະຈາອອກໄປຕື່ມ ແຕ່ຢາກໃຫ້ ມີການບັນລຸ ການຕົກລົງກັນໂດຍເຕັມ ອີຣ່ານ ແລະ ກຸ່ມຂອງປະເທດມະຫາອຳນາດຂອງໂລກ ທີ່ລວມມີ ສະຫະລັດ ອັງກິດ ຈີນ ຝຣັ່ງ ຣັດເຊຍ ແລະ ເຢຍຣະມັນ ໄດ້ພະຍາຍາມ ມາເປັນເວລາປີນຶ່ງແລ້ວ ເພື່ອບັນລຸ ຂໍ້ຕົກລົງ ທີ່ອາດຈະຫລຸດຜ່ອນໂຄງການນິວເຄລຍ ຂອງອີຣ່ານ ໃນການແລກປ່ຽນກັບ ການຫລຸດການລົງໂທດ ສະຫະລັດ ແລະ ບັນດາປະເທດພັນທະມິດ ໄດ້ຢືນຢັດມາເປັນເວລາດົນ ນານແລ້ວວ່າ ອີຣ່ານພວມພະຍາຍາມຫາທາງສ້າງອາວຸດນິວເຄລຍ ແຕ່ອີຣ່ານກ່າວວ່າ ການຄົ້ນຄວ້າ ທາງດ້ານນິວເຄລຍ ຂອງຕົນແມ່ນມີ ຈຸດປະສົງໃນທາງສັນຕິ ຫົວໜ້າອົງການພະລັງງານປະລະມານູສາກົນຫຼື IAEA ກ່າວໃນວັນ ພະຫັດວານນີ້ວ່າ ອີຣ່ານ ບໍ່ໄດ້ສະໜອງການອະທິບາຍຢ່າງພຽງພໍ ໃນ ການຄົ້ນຄວ້າ ທາງດ້ານນິວເຄລຍ ຂອງຕົນ ຕາມທີ່ມີການສົງໄສນັ້ນ